Diari Oficial de la Generalitat Valenciana


Sumari del DOGV 5426, del 11-01-2007 (2006/14294)

RESOLUCIÓ de 26 d'octubre de 2006, de la Direcció General d'Energia, per la qual s'atorga a l'empresa Iberdrola Distribución Eléctrica, SAU, l'autorització administrativa i l'aprovació del projecte d'execució per a la modificació de la línia aèria d'alta tensió de 132 kV, simple circuit, ST Xixona-ST Benidorm, entre els suports núm. 84 i núm. 86, en el terme municipal de Finestrat, província d'Alacant. (ATLIRE/2006/26/03).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5426

Data del DOGV
:   11-01-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2006/14668


Data del document
:   26-10-2006

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Finestrat
    * subministrament d'energia elèctrica
    * empresa privada

Vist l'expedient amb referència ATLIRE/2006/26/03 incoat pel Servici Territorial d'Energia d'Alacant a instàncies d'Iberdrola Distribución Eléctrica, SAU (d'ara endavant, Iberdrola), amb domicili en 03369 Alacant, carrer Ausó i Monzó, 16, 7a planta, relatiu a la sol·licitud de 13 de març de 2006 sobre l'autorització administrativa i l'aprovació de projecte d'execució, per a la modificació de la línia aèria d'alta tensió de 132 kV S/C, ST Xixona-ST Benidorm, entre els suports núm. 84 i núm. 86, en el terme municipal de Finestrat, província d'Alacant.  
A la mencionada petició s'adjunta el projecte d'execució firmat per l'enginyer industrial Sr. Diego Sánchez Rodríguez, visat pel Col·legi Oficial d'Enginyers de l'ICAI amb data 3 de març de 2006.  
Vist que, el dia 1 de juny de 2006, es va publicar en el Diari Oficial de la Generalitat l'anunci corresponent a la informació pública prevista en el Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització de les instal·lacions d'energia elèctrica, per a ser examinat el projecte de la instal·lació i formular les reclamacions que s'estimaren oportunes.  
D'acord amb la documentació que hi ha en l'expedient, no s'han presentat al·legacions a la mencionada sol·licitud dins del termini establit reglamentàriament.  
Vist que, d'acord amb el Decret 88/2005, de 29 d'abril, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, es va traslladar a l'Ajuntament de Finestrat la separata del projecte de la instal·lació sol·licitada, ja que la instal·lació afectava béns, instal·lacions, obres o servicis, centres o zones dependents d'eixa administració, a l'efecte de donar la conformitat o mostrar l'oposició.  
No consta en l'expedient resposta a este efecte per part del mencionat Ajuntament.  
Vist que, d'acord amb el mencionat Decret 88/2005, es va traslladar la separata corresponent perquè donaren la seua conformitat o mostraren la seua oposició i, si és el cas, les condicions tècniques procedents a l'autorització sol·licitada, als diferents organismes afectats per la instal·lació, concretament a:  
 Telefónica de España, SA, que va contestar sobre la necessitat de realització de sondejos per a la localització exacta de les seues instal·lacions, així com la legislació aplicable i la documentació per a l'obtenció dels permisos pertinents.  
 Ministeri de Foment. Demarcació de Carreteres de l'Estat a la Comunitat Valenciana, Unitat de Carreteres d'Alacant, respecte de l'encreuament de la instal·lació amb la carretera N-332, PK 143+640, en el terme municipal de Finestrat, resol autoritzar l'encreuament d'acord amb la documentació que ha sigut aportada per l'empresa sol·licitant, amb data 31 d'agost de 2006, i amb les condicions generals i particulars que es contenen, i destaca el referit que, en tot cas, la distància del suport a l'aresta exterior de la calçada no serà inferior a una vegada i mitja la seua alçària.  
Les mencionades condicions es van traslladar a l'empresa peticionària, i esta va mostrar la seua conformitat amb les condicions arreplegades.  
Vist que consta com a antecedent l'autorització administrativa de l'última modificació de la línia aèria d'alta tensió a 132 kV entre la ST Xixona i la ST Benidorm, amb suports en zelosia i conductor dúplex Hawk, de 17 de setembre de 2002, de la Direcció General d'Energia i la seua autorització d'explotació de 20 de novembre de 2002.  
Vist que, amb data 29 d'agost de 2006, la directora general de Gestió del Medi Natural de la Conselleria de Territori i Habitatge va dictar Declaració d'Impacte Ambiental i va estimar acceptable, només als efectes ambientals i sense perjuí de l'obtenció prèvia de les autoritzacions sectorials que se li apliquen, el projecte de modificació de l'esmentada línia elèctrica a 132 kV Xixona-Benidorm, entre els suports 84 i 86, sempre que este es desenvolupe amb les previsions de l'Estudi d'Impacte Ambiental i amb les condicions de l'apartat segon que en la part resolutiva de la present autorització s'exposaran.   
Vist que, d'acord amb la sol·licitud i el projecte d'execució presentats, la finalitat que es perseguix amb la instal·lació sol·licitada és dur a terme les modificacions necessàries d'adaptació per actuacions urbanístiques derivades de la construcció d'un polígon industrial en el terme municipal de Finestrat.  
Vist que el Servici Territorial d'Energia d'Alacant, competent per a la instrucció de l'expedient de sol·licitud, n'ha emés un informe favorable.  
Vist que Iberdrola Distribución Eléctrica, SAU, es troba inscrita definitivament en la secció primera del Registre Administratiu de Distribuïdors, Comercialitzadors i Consumidors Qualificats, amb àmbit d'actuació nacional.  
Atés que l'article 40.3 de la Llei 54/1997, de 27 de novembre, del Sector Elèctric, establix que les autoritzacions d'instal·lacions de la xarxa de distribució d'energia elèctrica seran atorgades per l'administració competent, sense perjuí de les concessions i autoritzacions que siguen necessàries, d'acord amb altres disposicions que siguen aplicables i, en especial, les relatives a l'ordenació del territori i al medi ambient.  
Atés que la sol·licitud ha complit els tràmits establits en la Llei 54/1997, de 27 de novembre, del Sector Elèctric, en el Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica i en el Decret 88/2005, de 29 d'abril, del Consell de la Generalitat pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
Atés a la Direcció General d'Energia competent per a la resolució del present expedient, d'acord amb el que disposa l'article 16 del Decret 182/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.  
Esta Direcció General d'Energia resol  
Primer. Autoritzar administrativament l'empresa Iberdrola Distribución Eléctrica, SAU, la modificació de la línia aèria d'alta tensió 132 kV, simple circuit, ST Xixona-ST Benidorm entre els suports núm. 84 i núm. 86, en el terme municipal de Finestrat, província d'Alacant i les característiques principals del qual són les següents:  
 Traçat: desviació del tram de línia aèria d'alta tensió a 132 kV S/C, ST Xixona-ST Benidorm entre els suports núm. 84 i núm. 86, per mitjà del soterrament des del nou suport núm. 84 bis, fins al nou suport núm. 85, de transició aerosubterrània, i enllaçar este amb el nou suport núm. 85 bis, tram aeri, per a entroncar amb la línia existent en el seu suport núm. 86 (existent).  
 Tensió nominal: 132 kV (1a categoria).  
 Freqüència: 50 Hz.  
 Tipologia constructiva:  
a) Tram subterrani.  
 Inici de la línia: suport nou núm. 84 bis  
 Final de la línia: nou suport núm. 85 al seu pas per l'actuació urbanística.  
La connexió amb la línia elèctrica aèria, s'efectua per dos suports tubulars de pas aerosubterrani.  
 Conductors: cable d'aïllament sec, amb secció de 2000 mm², fibra òptica amb diàmetre de cable 16,7 mm i terminals exteriors unipolars per fase amb aïllador compòsit. En els suports de pas a subterrani s'instal·larà un parallamps d'òxid metàl·lic (sense explosors per fase).  
 Longitud: 165 m.  
b) Tram aeri.  
 Inici de la línia: suport núm. 84 existent  
 Final de la línia: suport núm. 86 existent.  
 Conductors: alumini-acer, tipus dúplex Hawk, amb seccions respectives de 241,7 mm² i 39,4 mm². Cable de terra tipus OPGW-15, amb fibra òptica en el seu nucli, de secció 118,30 mm² i aïlladors de compòsit de columna.  
 Suports:  
1) Tubulars de xapa plegada, per a les transicions aerosubterrànies:  
 Xapa galvanitzada en calent i secció poligonal decreixent de braços rígids amb fonamentació monobloc.  
2) De zelosia, per a la resta del traçat.  
 Metàl·lic i fonamentacions independents, amb perfils angulars de costats iguals, galvanitzats en calent, d'acer S355J2G3 i S275JR. Forma troncopiramidal (des de base al braç inferior), prismàtica (des d'este al superior) i dos pals metàl·lics (part superior) per al cable de fibra.   
 Preses de terra: sistema mixt de piques i anelles.  
 Longitud: 651 m corresponent als tres vans que s'han d'instal·lar, és a dir, [suport núm. 84-suport núm. 84 bis]; [suport núm. 85-suport núm. 85 bis]; i [suport núm. 85 bis-suport núm. 86].  
 Pressupost: 1.026.966,13 euros.  
Segon. Aprovar el projecte d'execució referit a la modificació de la línia autoritzada en el punt primer de la present resolució, firmat per l'enginyer industrial Sr. Diego Sánchez Rodríguez, visat pel Col·legi Oficial d'Enginyers de l'ICAI amb data 3 de març de 2006, i sotmetre'l a les condicions següents:  
1. La instal·lació haurà de realitzar-se d'acord amb el projecte presentat.  
2. El termini d'execució de la instal·lació serà de tres mesos, comptadors a partir de la notificació de la present resolució. No obstant això, abans de l'acabament del dit termini, Iberdrola Distribución Eléctrica, SAU, podrà sol·licitar-ne una ampliació per mitjà d'una sol·licitud motivada davant d'esta Direcció General d'Energia.   
3. El titular informarà de l'acabament de les obres al Servici Territorial d'Energia d'Alacant a l'efecte de la sol·licitud d'autorització d'explotació, a la qual s'adjuntarà un certificat de direcció i final d'obra subscrit per un tècnic facultatiu competent, en què acredite que és conforme als reglaments tècnics en la matèria, segons s'establix en la normativa vigent per als projectes d'instal·lacions elèctriques i igualment respecte a l'autorització administrativa i el projecte d'execució aprovat.  
4. L'administració deixarà sense efecte la present resolució en el moment en què observe l'incompliment de les condicions que esta imposa.  
A més, s'hauran de complir les condicions mediambientals descrites en les declaracions d'Impacte Ambiental, de 29 d'agost de 2006, de la directora general de Gestió del Medi Natural de la Conselleria de Medi Ambient i que a continuació es transcriuen:  
 Una vegada efectuada la instal·lació es procedirà a l'arreplegada del material sobrant i el trasllat a l'abocador autoritzat, i a la restauració de l'estat original de les zones afectades per mitjà de l'aportació de terra vegetal.  
 Minimització del risc de col·lisió contra el cable de terra per mitjà de la seua senyalització amb espirals, tires o boles de colors vistosos.  
 Si durant l'execució de les obres es produïra qualsevulla troballa arqueològica, el fet es comunicarà à la Direcció de Política Lingüística i Patrimoni Cultural Valencià de la Conselleria de Cultura, Educació i Esport, de forma immediata, i s'adoptaran les mesures pertinents amb vista a la seua protecció i conservació, de conformitat amb el que establixen els articles 63 i 65 de la Llei 4/1998, d'11 de juny, de la Generalitat Valenciana, del Patrimoni Cultural Valencià.  
Contra la present resolució, que no posa fi a la via administrativa, podrà interposar-se recurs d'alçada davant del secretari autonòmic d'Infraestructures en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
València, 26 d'octubre de 2006.- El director general d'Energia: Antonio Cejalvo Lapeña.